ΓΡΑΠΤΗ ΕΡΩΤΗΣΗ E-0937/00

υποβολή: Bernard Poignant (PSE) προς την Επιτροπή

(29 Μαρτίου 2000)

Θέμα: Ιδιαίτερες διαδικασίες εκάστου κράτους μέλους για τη χορήγηση πόρων του ΕΤΠΑ

Στο πλαίσιο των διαρθρωτικών ταμείων τα κράτη μέλη της Ευρωπαϊκής Ενώσεως και αφού συνδιαλλαγούν με τις αρμόδιες κατά τόπους αρχές παρουσιάζουν φακέλους στην Επιτροπή για να τύχουν συγχρηματοδοτήσεων.

Οι ως άνω φάκελοι πρέπει να πληρούν κριτήρια που ορίζονται από περιφερειακά ενιαία έγγραφα προγραμματισμού που εν συνεχεία εγκρίνονται από την Επιτροπή.

Με αυτή τη διαδικασία η Επιτροπή βάζει προμετωπίδα τις αρχές συντονισμού και εταιρικής σχέσεως, αρχές οι οποίες αποτελούν εν μέρει τη βάση της περιφερειακής πολιτικής της Κοινότητας.

Η διαφάνεια στη διαχείριση των πόρων αποτελεί επίσης θεμελιώδες στοιχείο της αναγνωρίσεως του ρόλου που διαδραματίζει η Ευρωπαϊκή Ένωση στην ανάπτυξη των περιφερειών της. Η διαφάνεια μεταφράζεται στην κατ' έτος δημοσίευση της εκθέσεως με θέμα τα διαρθρωτικά ταμεία, τη εκπόνηση ενός απολογισμού, στόχο προς στόχο, καθώς και στην επί τακτικής βάσεως δημοσίευση της επιστολής Inforegio.

Ωστόσο η μη ορθή γνώση των εσωτερικών διαδικασιών που έχουν θεσπίσει τα κράτη μέλη για τον καταμερισμό των πόρων ανά ζώνη δικαιούχο και τη διαχείριση των πόρων μπορεί να αποτελεί πηγή δυσκολιών για να συλλάβει κανείς εν τω συνόλω της την περιφερειακή πολιτική της Κοινότητας.

Η εκπόνηση και δημοσίευση εγγράφου όπου καταγράφονται οι εσωτερικές διαδικασίες για τον καθορισμό των ζωνών που μπορούν να τύχουν ενισχύσεων όπως επίσης και για τη διαχείριση και χορήγηση των πόρων των διαρθρωτικών ταμείων εντός της Ευρωπαϊκής Ενώσεως καθίσταται πλέον απαραίτητη.

Μπορούν να είναι οι Ευρωπαίοι βουλευτές παραλήπτες αυτού του εγγράφου, το οποίο είναι απαραίτητο για να γνωρίζει και να συγκρίνει κανείς τις διαδικασίες που επιλέγουν τα κράτη μέλη για να καταστήσουν καλλίτερα κατανοητό στον πληθυσμό το ενδιαφέρον που παρουσιάζουν τα διαρθρωτικά ταμεία;

Απάντηση του κ. Barnier εξ ονόματος της Επιτροπής

(22 Μαΐου 2000)

Η ετήσια έκθεση σχετικά με τα Διαρθρωτικά Ταμεία που θα καλύψει το έτος 1999, θαπενθυμίζει πως σύμφωνα με το άρθρο 7 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999, περί γενικών διατάξεων για τα Διαρθρωτικά Ταμεία(1), η Επιτροπή έχει προβεί στην κατανομή μεταξύ των κρατών μελών, των πιστώσεων που παρέχονται στους διάφορους στόχους των Διαρθρωτικών Ταμείων, για την περίοδο 2000-2006.

Εξάλλου, επισυνάφθηκε δήλωση της Επιτροπής σχετικά με το άρθρο 7 του βασικού κανονισμού των Διαρθρωτικών Ταμείων, στα πρακτικά του Συμβουλίου Γενικέςποθέσεις, κατά τη διάρκεια του οποίου εγκρίθηκε ο εν λόγω κανονισμός, κατόπιν σύμφωνης γνώμης του Κοινοβουλίου. Το κείμενο της δήλωσης αυτής αποστέλλεται απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.

Ο κανονισμός (ΕΚ) αριθ. 1260/1999 του Συμβουλίου δεν παρέχει αρμοδιότητα στην Επιτροπή, για να κατανέμει τις πιστώσεις μεταξύ των περιφερειών ή των ζωνών που καλύπτονται από τον στόχο 1 ή τον στόχο 2, στο εσωτερικό ενός ιδίου κράτους μέλους. Ωστόσο, η Επιτροπή απέστειλε σε όλα τα κράτη μέλη, ενδεικτικά, τις προτάσεις κατανομής των πιστώσεων των προαναφερθέντων στόχων μεταξύ των σχετικών περιφερειών ή ζωνών. Οι προτάσεις αυτές βασίζονται στις μεθόδους που χρησιμοποιούνται από την Επιτροπή για την κατανομή, μεταξύ των κρατών μελών, των πιστώσεων για καθ' ένα από τους στόχους αυτούς.

Όσον αφορά τον κατάλογο των επιλέξιμων περιφερειών βάσει του στόχου 1 των Διαρθρωτικών Ταμείων, για την περίοδο προγραμματισμού 2000-2006, αυτός αποτέλεσε αντικείμενο, την 1η Ιουλίου, απόφασης της Επιτροπής(2).

Όσον αφορά τον στόχο 2, η Επιτροπή καθόρισε την 1 Ιουλίου 1999, για κάθε ενδιαφερόμενο κράτος μέλος, ένα ανώτατο όριο επιλέξιμου πληθυσμού(3). Τα ανώτατα αυτά όρια καθορίστηκαν σύμφωνα με τις λεπτομέρειες που περιγράφονται στην δήλωση της Επιτροπής που επισυνάπτεται στα πρακτικά του Συμβουλίου και που προαναφέρθηκε.

Στην συνέχεια της απόφασης αυτής της Επιτροπής, κάθε κράτος μέλος καλείται να προτείνει στην Επιτροπή, κατάλογο των επιλέξιμων ζωνών, τηρώντας τους ακόλουθους όρους: ο πληθυσμός των ζωνών που προτείνονται για επιλεξιμότητα δεν πρέπει ναπερβαίνει το ανώτατο όριο πληθυσμού που καθορίζεται από την Επιτροπή, για το σχετικό κράτος μέλος" οι προτεινόμενες ζώνες πρέπει να πληρούν τα κριτήρια επιλεξιμότητας που περιλαμβάνονται στις παραγράφους 5 έως 9 του άρθρου 4 του βασικού κανονισμού περί γενικών διατάξεων για τα Διαρθρωτικά Ταμεία. Εφόσον είναι αντικειμενικά εφικτό, οι ζώνες που ανταποκρίνονται στα κριτήρια επιλεξιμότητας, που καλούνται κοινοτικά κριτήρια, πρέπει να αντιπροσωπεύουν τουλάχιστον 50 % του συνολικού επιλέξιμου πληθυσμού βάσει του στόχου 2 του κράτους μέλους.

Ο κανονισμός περί γενικών διατάξεων για τα Διαρθρωτικά Ταμεία προβλέπει πράγματι δύο κατηγορίες κριτηρίων επιλεξιμότητας για τον στόχο 2. Κριτήρια που καλούνται κοινοτικά και περιλαμβάνονται στις παραγράφους 5 και 6 του άρθρου 4 του προαναφερθέντος κανονισμού: τα κριτήρια αυτά αφορούν στοιχεία διαθέσιμα στον Eurostat. Οι ίδιες στατιστικές σειρές έχουν χρησιμοποιηθεί για όλα τα κράτη μέλη, προκειμένου αυτά να τυγχάνουν μεταχείρισης επί ίση βάσης. Τα δεδομένα αυτά διαβιβάστηκαν στις 23 Ιουνίου 1999 σε όλα τα κράτη μέλη, τα οποία αφορά ο στόχος 2. Η Επιτροπή απευθύνει τα στοιχεία αυτά προς ενημέρωση, απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου. Από την άλλη πλευρά,φίστανται κριτήρια που καλούνται εθνικά και που περιλαμβάνονται στις παραγράφους 7 έως 9 του άρθρου 4 του βασικού κανονισμού: τα κριτήρια αυτά αναφέρονται σε στατιστικά στοιχεία που αφορούν αποκλειστικά κάθε κράτος μέλος.

Προκειμένου να διαθέτει μια κοινή παρουσίαση για όλα τα κράτη μέλη, η Επιτροπή κατάρτισε τυποποιημένους πίνακες για τηνποβολή των προτάσεων κατανομής των ζωνών για το στόχο 2. Οι πίνακες αυτοί έχουν χρησιμοποιηθεί από όλα τα ενδιαφερόμενα κράτη μέλη. Επέτρεψαν στην Επιτροπή να εξακριβώσει κυρίως κατά πόσο οι προτεινόμενες ζώνες ήταν πράγματι οι σοβαρότερα πληγείσες. Η Επιτροπή αποστέλλει αντίγραφο των πινάκων αυτών απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.

(1) ΕΕ L 161 της 26.6.1999.

(2) Απόφαση 1999/502/ΕΚ της Επιτροπής της 1ης Ιουλίου 1999 για την κατάρτιση του καταλόγου των περιφερειών τις οποίες αφορά ο στόχος αριθ. 1 των Διαρθρωτικών Ταμείων, για την περίοδο από το 2000 έως το 2006. ΕΕ L 194 της 27.7.1999.

(3) Απόφαση 1999/503/ΕΚ της Επιτροπής της 1ης Ιουλίου 1999 για τον καθορισμό ανώτατου ορίου πληθυσμού ανά κράτος μέλος, στο πλαίσιο του στόχου αριθ. 2 των Διαρθρωτικών Ταμείων, για την περίοδο 2000 έως το 2006. ΕΕ L 194 της 27.7.1999.